

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 550-01/22-01/12

URBROJ: 2186/12-02/32-22-3

Ivanec, 13. prosinca 2022.

Na temelju članka 287., a u svezi s člankom 41. stavak 3. i člankom 42. stavak 1. Zakona o socijalnoj skrbi (“Narodne novine” br. 18/22), članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 125/08, 144/12, 19/13, 137/15, 123/17, 98/19, 144/20), članka 35. Statuta Grada Ivanca (“Službeni vjesnik Varaždinske županije” br. 21/09, 12/13, 23/13 – pročišćeni tekst, 13/18, 8/20, 15/21, 38/21 – pročišćeni tekst), Gradsko vijeće Grada Ivanca na 23. sjednici održanoj 13. prosinca 2022. godine, donosi

**PROGRAM**

**javnih potreba u području socijalne skrbi**

**za Grad Ivanec u 2023. godini**

I.

Ovim Programom donosi se plan rasporeda sredstava proračuna Grada Ivanca za 2023. godinu u dijelu socijalne skrbi koji se odnosi na financiranje javnih potreba u području socijalne skrbi u Gradu Ivancu.

Oblici i mjere socijalne skrbi koje ovim Programom ustanovljava Grad Ivanec, sukladno Odluci o socijalnoj skrbi, obuhvaćaju, osim prava na naknadu za troškove stanovanja koje ostvaruju temeljem Zakona, i slijedeća prava:

* pravo na naknadu za troškove stanovanja sukladno Zakonu o socijalnoj skrbi,
* potpora građanima s niskim primanjima,
* pravo na jednokratnu novčanu pomoć,
* pomoć u naravi,
* pravo na novčanu pomoć za novorođeno dijete,
* pravo na podmirenje troškova usluge pomoći u kući,
* pravo na potporu osobama s navršenih 75. godina povodom božićnih blagdana,
* sufinanciranje rada udruga umirovljenika i osoba s invaliditetom,
* pravo na jednokratnu novčanu pomoć za umirovljenike i građane slabijeg imovinskog stanja,
* pomoć u podmirenju troškova odvoza otpada,
* tekuće donacije Zakladi.

II.

U Proračunu Grada Ivanca za 2023. godinu - Programska djelatnost – Program socijalne skrbi i novčanih pomoći, u iznosu od 203.596,78 EURizvršavat će se sukladno zakonskim propisima, općim i posebnim aktima Grada Ivanca, tijekom 2023. godine prema slijedećem:

|  |  |  |
| --- | --- | --- |
| MJERE I OPSEG SOCIJALNE SKRBI | Izvori financiranja | Visina sredstava / EUR |
| 1. Pravo na naknadu za troškove stanovanja sukladno Zakonu o socijalnoj skrbi | Grad Ivanec | 5.972,53 |
| 2. Potpora građanima s niskim primanjima | Grad Ivanec | 6.636,14 |
| 3. Pravo na jednokratnu novčanu pomoć | Grad Ivanec | 5.972,53 |
| 4. Pomoć u naravi | Grad Ivanec | 3.981,68 |
| 5. Pravo na novčanu pomoć za novorođeno dijete | Grad Ivanec | 39.816,84 |
| 6. Pravo na podmirenje troškova usluge pomoći u kući | Grad Ivanec | 3.981,68 |
| 7. Pravo na potporu osobama s navršenih 75. godina povodom božićnih blagdana | Grad Ivanec | 37.162,39 |
| 8. Sufinanciranje rada udruga umirovljenika i osoba s invaliditetom | Grad Ivanec | 15.794,01 |
| 9. Jednokratna novčana pomoć za umirovljenike i građane slabijeg imovinskog stanja | Grad Ivanec | 66.361,40 |
| 10. Pomoć u podmirenju troškova odvoza otpada | Grad Ivanec | 5.972,53 |
| 11. Izravna dodjela sredstava udrugama | Grad Ivanec | 1.327,23 |
| 12. Tekuće donacije Zakladi | Grad Ivanec | 10.617,82 |
| UKUPNO: 203.596,78 | | |

III.

Izvršavanje sredstava iz točke II. ovog Programa vršiti će se sukladno važećoj Odluci o socijalnoj skrbi Grada Ivanca, posebnim zakonskim propisima te općem aktu za izvršavanje proračuna Grada Ivanca za 2023. godinu.

IV.

Ovaj Program objavit će se u „Službenom vjesniku Varaždinske županije“, a stupa na snagu 01. siječnja 2023. godine.

PREDSJEDNIK GRADSKOG

VIJEĆA GRADA IVANCA:

Zdenko Đuras